**РЕПУБЛИКА СРБИЈА**

АУТОНОМНА ПОКРАЈИНА ВОЈВОДИНА

**ОПШТИНА ИНЂИЈА**

**ОПШТИНСКО ВЕЋЕ**

Број:401-410/2018-III

Дана:04.октобра 2018.године

Инђија, Цара Душана број 1

Општинско веће Општине Инђија, на основу члана 230. став 1. Закона о општем управном поступку („Службени лист СРЈ“, број 33/97 и 31/01 и „Службени гласник РС“, број 30/10 и 18/16) и члана 15. став 3. Правилника о условима и мерилима за избор корисника помоћи за решавање стамбених потреба избеглица доделом пакета грађевинског материјала,поступку и начину рада Комисије за избор корисника,број 401-487/16 од 12. децембра 2016 .године, решавајући по жалби Глогиња Жељка из Бешке, поднетој против Решења Комисије за избор корисника помоћи за решавање стамбених потреба избеглица доделом пакета грађевинског материјала избеглицама у оквиру регионалног стамбеног програма,Потпројекат 5-грађевински материјал, број 80179/51-1 од 26. 09. 2017. године, на седници одржаној 04.октобра 2018. године, донело је следеће

**Р Е Ш Е Њ Е**

**Одбија се жалба Глогиња Жељка из Бешке**, улица Краља Петра I број 72, изјављена против Решења Комисије за избор корисника помоћи за решавање стамбених потреба избеглица доделом пакета грађевинског материјала избеглицама у оквиру регионалног стамбеног програма, Потпројекат 5-грађевински материјал, број 80179/51-1 од 26. 09. 2017. године, **као неоснована,** чиме се потврђује првостепено решење.

**О б р а з л о ж е њ е**

Глогиња Жељко из Бешке, улица Краља Петра I број 72, рођен 01. 11. 1963. године, изјавио је дана 23. 10. 2017. године, жалбу Општинском већу Општине Инђија на Решење Комисије за избор корисника помоћи за решавање стамбених потреба избеглица доделом пакета грађевинског материјала избеглицама у оквиру регионалног стамбеног програма, Потпројекат 5-грађевински материјал, број 80179/51-1 од 26. 09. 2017. године, којим је пријава именованог у поступку избора корисника помоћи за решавање стамбених потреба избеглица доделом пакета грађевинског материјала избеглицама у оквиру регионалног стамбеног програма, Потпројекат 5-грађевински материјал, одбијена као неоснована.

Жалба је допуштена, благовремена и изјављена од овлашћеног лица.

 Глогиња Жељко из Бешке у жалби наводи да је ожалбеним решењем његова пријава одбијена као неоснована, обзиром да је Комисија утврдила да је именовани решио своје стамбено питање продајом непокретности у Републици Србији у износу од 34.000 еера, а на основу овереног Уговора о купопродаји стана код јавног бележника Николе Орловића из Новог Сада ОПУ -216-2016 од 06. 05. 2016. године.

Именовани наводи да је поменута непокретност продата за горе наведени износ, али је била под теретом хипотеке у швајцарским францима. Подносилац пријаве је био приморан да исту прода, како би решио хопотеку која је, рачунајући у еурима, била дупло већа него што је била на дан подизања кредита и стављања некретнине под хипотеку. Разлог продавања непокретности је немогућност плаћања рата кредита, јер је супруга остала без посла, а његова зарада је смањена на минималну.

Жалба није основана. Наиме, чланом 16. став 2 Правилника о условима и мерилима за избор корисника помоћи за решавање стамбених потреба избеглица доделом пакета грађевинског материјала, поступку и начуну рада Комисије за избор корисника, прописано је да „уколико се утврди да је подносилац пријаве сам или заједно са члановима свог породичног домаћинства који су наведени у пријави или неко од чланова домаћинста наведен у пријави, отуђио непокретност чиме је остварена укупна добит у вредности већој од 12.000 еура, Комисија за избор корисника решењем одбија предметну пријаву, јер не испуњава услов из члана 4. став 1. тачка 5. овог Правилника“.

Имајући у виду предње наводе, другостепени орган је, применом члана 230. став 1. Закона о општем управном поступку, нашао да је поступак који је претходио оспореном Решењу, правилно спроведен и да је оспорено Решење засновано на Закону,те је решено као у диспозитиву.

Ово решење је коначно и против њега није допуштена жалба.

**ПОУКА О ПРАВНОМ СРЕДСТВУ**: Против овог решења може се у року од 30 дана од дана пријема истог покренути управни спор код надлежног суда.

Тужба се предаје суду непосредно.

**Доставити:**

1. Комисији,
2. Именованом,
3. У спис,
4. Архиви. Председавајућа,

 заменик Председника општине

 Драгана Радиновић